Miesto, lehota a spôsob podania opravného prostriedku a možnosti súdneho preskúmavania rozhodnutí mestskej časti Košice-Staré Mesto

( § 5 ods. 1 písm. c/ zákona č.211/2000 Z. z. o slobodnom prístupe k informáciám a o zmene a doplnení niektorých zákonov)

Odvolanie

a) Miesto podania odvolania:
 Miestny úrad Mestskej časti Košice – Staré Mesto, Hviezdoslavova 7, 040 34 Košice

b) Náležitosti odvolania:
 Z odvolania by malo byť podľa zákona č.71/1967 Zb. o správnom konaní v znení neskorších predpisov zrejmé :
‐kto podáva odvolanie,
‐voči ktorému rozhodnutiu smeruje,
‐prečo sa odvolanie podáva ( zdôvodnenie ),
‐návrh, ako má odvolací orgán rozhodnúť.

c) Spôsob podania odvolania:
‐písomne
‐ústne do zápisnice
‐telegraficky / faxom, elektronickou poštou /, ktoré treba najneskôr do 3 dní potvrdiť    písomne, alebo ústne do zápisnice.

d) Lehota na podanie odvolania:
1.	v zmysle Zákona o slobodnom prístupe k informáciám (211/2000 Z.z.)
‐ v lehote 15 dní odo dňa doručenia rozhodnutia, pokiaľ povinná osoba nesprístupní žiadateľovi informáciu ( t.j. nesprístupní celú požadovanú informáciu ) alebo ak obmedzí prístup k informácii ( t.j. nesprístupní časť požadovanej informácie )
‐ v prípade, ak ide o tzv. fiktívne rozhodnutie, vydané podľa § 18 ods.3 z.č.211/2000 Z.z., proti takejto forme možno podať odvolanie v 15 –dňovej lehote, pričom za deň doručenia sa považuje tretí deň od uplynutia lehoty na vybavenie žiadosti.
2.	v zmysle Zákona o správnom konaní (71/1967 Z. z.)
‐v lehote 15 dní odo dňa oznámenia o rozhodnutia.

Mimoriadne spôsoby preskúmania právoplatných rozhodnutí správneho orgánu:
‐obnova konania
‐preskúmanie rozhodnutia mimo odvolacieho konania
‐protest prokurátora

Obnova konania
‐účastník sa môže sám a priamo domáhať obnovenia konania, ktoré bolo ukončené právoplatným rozhodnutím len z dôvodov v zákone taxatívne určených
‐miesto podania – podáva sa na správnom orgáne, ktorý rozhodol vo veci v poslednom stupni
‐lehota – tri mesiace odo dňa, keď sa účastník dozvedel o dôvodoch obnovy, najneskôr však do 3 rokov od právoplatnosti rozhodnutia
‐spôsob – podľa zákona č.71/1967 Zb. ( Správny poriadok)

Preskúmanie rozhodnutia mimo odvolacieho konania
‐slúži na nápravu právoplatných rozhodnutí, ktoré sú výsledkom porušenia zásady zákonnosti
‐príslušným na preskúmanie rozhodnutia mimo odvolacieho konania je správny orgán, ktorý bol príslušný rozhodnúť o odvolaní t.j. odvolací orgán, ak osobitný zákon neustanovuje inak

Protest prokurátora
‐konanie o proteste prokurátora je osobitné konanie, v ktorom sa rozhoduje, či bol rozhodnutím správneho orgánu porušený zákon alebo iný všeobecne záväzný právny predpis
‐pravidlá postupu týkajúce sa konania o proteste prokurátora sú upravené v § 69 správneho poriadku, ako aj v § 22 ‐27 zákona č.153/2001 Z.z. o prokuratúre

Súdne preskúmavanie zákonnosti rozhodnutí a postupu Mestskej časti Košice-Staré Mesto
Predmetom prieskumu v správnom súdnictve môžu byť nielen rozhodnutia vydané v správnom konaní podľa zákona č.71/1967 Zb. ( Správny poriadok ), ale aj ďalšie rozhodnutia, ktorými vznikajú, menia sa alebo zanikajú práva, oprávnenia alebo povinnosti fyzických alebo právnických osôb. Na preskúmavanie rozhodnutí a postupu je vecne príslušný krajský súd, ak zákon neustanovuje inak.
Súdnemu preskúmavaniu podliehajú tie rozhodnutia mestskej časti, kde to pripúšťa § 244 a nasl. Občianskeho súdneho poriadku, pričom musia byť splnené tieto požiadavky :
‐rozhodnutie správneho orgánu vydané v správnom konaní po vyčerpaní riadnych opravných prostriedkov nadobudlo právoplatnosť,
‐žalobca musí byť zastúpený advokátom, pokiaľ nemá právnické vzdelanie buď sám, alebo jeho zamestnanec (člen), ktorý zaňho na súde koná, pokiaľ zákon neustanovuje inak,
‐ktorému súdu je návrh určený,
‐kto ho podáva,
‐označenie rozhodnutia a postupu správneho orgánu, ktoré napadá,
‐vyjadrenie, v akom rozsahu sa toto rozhodnutie a postup napadá, 
‐uvedenie dôvodov, v čom žalobca vidí nezákonnosť rozhodnutia a postupu správneho orgánu,
‐aký konečný návrh robí - petit. 
Žaloba sa musí podať do dvoch mesiacov od doručenia rozhodnutia o odvolaní, alebo od druhého dňa po márnom uplynutí lehoty na vydanie rozhodnutia o odvolaní, ak odvolací orgán nerozhodol (§19 ods.3 zákona č.211/2000 Z.z.).V žalobe možno žiadať iba preskúmanie zákonnosti rozhodnutia (súd sa nebude zaoberať podstatou veci – sprístupnením alebo nesprístupnením informácie). Súd môže rozhodnutie zrušiť ako nezákonné a vrátiť vec alebo žalobu zamietne.